 Owase-USA uzishaye zonke ezingu-16 elobola isangoma 65 - IsolezweOwase-USA uzishaye zonke ezingu-16 elobola isangoma 65September 10 2012 at 04:06pm Comment on this storyKULINDELEKE ziwushaye maduze esangomeni saseMgungundlovu uMakhosi Gladys Msho Nozimeme 65, kwesokudla, nesinqandamathe uMnuz Victor McGill 65, ophakathi. Oshaya amathambo yindodakazi kaNksz Nozimeme, uMakhosi Thembi Khumalo 28 Isithombe: SHAN PILLAYShan Pillay INDODA yomlungu engeyokuzalwa e-USA izoqopha umlando ishadelwa owesifazane oyisangoma esidumile eTable Mountain, eMgungundlovu ngoSepthemba 23 nonyaka. Umshado kaMnuz Victor McGill 65 noMakhosi Gladys Nozimeme 65 kubhekeke ukuba udonse amehlo abantu abaningi bendawo njengoba kuyinto engajwayelekile ukuthi yenzeke. UMnuz McGill uthi usezikhokhile zonke izinkomo zamalobolo ezingu-16 zoboya into aseyilindele usuku olukhulu lomshado. Le ndoda ingeyokuzalwa e-USA, ePhiladelphia kanti ichithe iminyaka yayo eminingi ezweni laseNdiya futhi izobe iqala ukushadelwa. UMcGill uthi esefike kuleli ufikele kuyena umakhosi wamthwasisa njengoba naye eseyisangoma ngokugcwele. Isangoma uNozimeme uphelelwa amagama uma ecabanga ngomshado wakhe noMcGill kodwa akusho ukuthi ngesikhathi embona okokuqala kwavele kwacaca ukuthi uzoba yingxenye yempilo yakhe. UNkk Nozimeme naye unengane eneminyaka engu-20 eyisangoma. Comment GuidelinesIOL Isolezwe Owase-USA uzishaye zonke ezingu-16 elobola isangoma 65 We like to make your life easier 